గండికోట రిజర్వాయర్

గండికోట రిజర్వాయరు, ఆంధ్ర ప్రదేశ్ లో పెన్నా నది మీదుగా ఉన్న నీటిపారుదల ప్రాజెక్ట్. గాలేరు నగరి సుజల స్రవంతి ప్రాజెక్టు కాల్వ నుంచి నీరు అందుతుంది. ఇది కడప జిల్లాలోని గండికోట గ్రామం, కొండాపూర్ గ్రామం మధ్య ఉంది.

 వివరాలు 
జలయజ్ఞం కార్యక్రమంలో భాగంగా ఈ ప్రాజెక్టును ప్రారంభించారు. ఇది 22 సెప్టెంబర్ 2013న ప్రారంభించబడింది.   26.84టిఎంసి స్థూల నిల్వ సామర్థ్యం కలిగిన రిజర్వాయర్ పెన్నా నది బేసిన్‌లో ఉంది. ఈ జలాశయం కడప జిల్లా, నెల్లూరు జిల్లా, చిత్తూరు జిల్లాలలోని  పెన్నా నది పరీవాహక ప్రాంతాలకు కృష్ణా నది నీటిని సరఫరా చేయడానికి బ్యాలెన్సింగ్ రిజర్వాయర్‌గా పనిచేస్తుంది.

 నీటిపారుదల 
గండికోట లిఫ్ట్ నీటిపారుదల పథకం కూడా ఈ రిజర్వాయర్‌లో భాగమే. ఈ పథకంలో రెండు దశలు ఉంటాయి. మొదటి దశ పులివెందుల బ్రాంచ్ కెనాల్  కి నీటిని సరఫరా చేయడం,  రెండవ దశలో చిత్రావతి బ్యాలెన్సింగ్ రిజర్వాయర్‌లోకి నీటిని సరఫరా చేయడం.

 ప్రజల స్థానభ్రంశం 
ఈ ప్రాజెక్టు వల్ల అనేక గ్రామాలలో దాదాపు 43,200 మంది ప్రజలు నిరాశ్రయులయ్యారు. తమ గ్రామాలు మునిగిపోవడంతో వేలాది మంది నిరాశ్రయులయ్యారని, మరికొందరు తమ భూములకు పరిహారం ఇవ్వాలని డిమాండ్ చేస్తున్నారు.   డిసెంబర్ 2020లో, ఆంధ్ర ప్రదేశ్ హైకోర్టు తొలగింపులపై స్టే కోరుతూ దాఖలైన ప్రజా ప్రయోజన వ్యాజ్యం (పిల్) ను తోసిపుచ్చింది.

 మూలాలు 

వర్గం:నీటిపారుదల ప్రాజెక్టులు
వర్గం:పెన్నా నది
వర్గం:వైఎస్‌ఆర్ కడప జిల్లా